জাতির জনক বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণ ইউনেসকো স্বীকৃতি পেয়েছে বিদায়ী বছর। ভাষণটি বিশ্ব প্রামাণ্য ঐতিহ্য হিসেবে ইউনেসকোর ‘ইন্টারন্যাশনাল মেমোরি অব দ্য ওয়ার্ল্ড রেজিস্টারে’ যুক্ত হয়েছে। একইভাবে রোহিঙ্গাদের আশ্রয় দেওয়া ও রোহিঙ্গাদের মর্যাদার সঙ্গে মিয়ানমারে প্রত্যাবাসনের ব্যাপারে সোচ্চার থাকায় যুক্তরাজ্যের টেলিভিশন ‘চ্যানেল ফোর’ বঙ্গবন্ধুকন্যা প্রধানমন্ত্রী শেখ হাসিনাকে ‘মাদার অব হিউম্যানিটি’ আখ্যা দিয়েছে। দুবাইভিত্তিক সংবাদমাধ্যম খালিজ টাইমস তাকে ‘স্টার অব দ্য ইস্ট’ (প্রাচ্যের তারকা) ও ভারতীয় সংবাদমাধ্যম ‘এশিয়ান এজ’ প্রধানমন্ত্রীকে হিটলারের নাৎসি বাহিনীর হাত থেকে ইহুদির রক্ষাকারী রাউল ওয়ালেনবার্গের সঙ্গে তুলনা করেছে। উভয় ঘটনায় বিশ্বদরবারে মাথা উঁচু হয়েছে বাংলাদেশের।